Ersfjorden (Senja)

Ersfjorden er en fjord på nordsiden av øya Senja i Senja kommune i Troms. Fjorden er syv kilometer lang. Den begynner mellom Oksneset i nordøst og Sporra i sørvest, og går i sørøstlig retning inn til bygda Ersfjord, innerst i fjordbotnen.Ersfjorden på Norgeskart.no fra Statens kartverk

Fra sørsiden av fjorden går fjordarmen Steinfjorden. Ersfjorden er omgitt av høye, bratte og spisse fjell, hvor de høyeste når opp til rundt 800 meter over havet. Blant fjellene er de karakteristiske Okshornan, også kalt Djevelens tanngard. Ersfjorden har småbåthavn og er kjent for sin flotte sandstrand.

Fylkesvei 862 går langs den innerste delen av fjorden.


 Referanser 

Kategori:Fjorder på Senja
Kategori:Fjorder i Senja kommune
Kategori:Berg (Senja)